Prêt de blé
Material: papyrus
Place: Hermopolites
Categories: Vertrag
Darlehen
Weizen
βασιλευόντων βασιλίσσης [Κλεοπάτρας θεᾶς Φιλομήτορος Σωτείρας καὶ] 
βασιλέως Πτολεμαίου [τοῦ ἐπικαλουμένου Ἀλεξάνδρου θεοῦ Φιλομήτορος] 
[ἔτ]ους δωδεκάτου τοῦ [καὶ ἐνάτου, ἐφʼ ἱερέως βασιλέως Πτολεμαίου τοῦ καὶ] 
Ἀ[λ]εξάνδρου ἐν [Ἀλεξανδ]ρεί[αι Ἀλεξάνδρου καὶ θεῶν Σωτήρων καὶ θεῶν] 
Ἀ[δ]ελφῶν καὶ θεῶν Εὐ[εργετῶν καὶ θεῶν Φιλοπατόρων καὶ θεῶν] 
Ἐπιφανῶν καὶ θεοῦ Ε[ὐπάτορος καὶ θεοῦ Φιλομήτορος καὶ θεοῦ Νέου] 
Φιλοπάτορος καὶ θεοῦ Εὐ[εργέτου καὶ θεῶν Φιλομητόρων Σωτήρων] 
καὶ τῶν ὄντων καὶ οὐσῶ[ν ἐν Ἀλεξανδρείαι, μηνὸς Περιτίου τρίτηι] 
καὶ εἰκάδι, Χοιὰχ τρί[τηι καὶ εἰκάδι, ἐν κώμηι Τήνει τῆι καὶ] 
Ἀκώριος τοῦ Μωχίτ[ου τόπου, νομοῦ δʼ Ἑρμοπο]λίτου. [ἐδάνεισεν] 
Ἱππόνικο[ς Πτολεμαίου Μακεδὼν ἑκατόν]ταρχος [Διονυσίωι] 
Κεφαλᾶτος Π[έ]ρσηι τῆ[ς ἐπιγονῆς πυροῦ] στερεοῦ ἀ[ρτάβας] 
δέκα ἕξ , ἃς ἐκμεμέτ[ρηται παρʼ αὐτ]οῦ, τόκων [ἡμιολίων,] 
ἀρτάβαις ὀκτώ · τὸν δ[ὲ πυρὸν καὶ τὸν τόκο]ν, τὰς πάσας [πυροῦ ἀρτάβας] 
εἴκοσι τέσσαρες , ἀποδ[ότω Διονύσιος Ἱππο]νίκωι ἢ τ[οῖς παρʼ αὐτοῦ] 
ἐν μηνὶ Λωίωι ὅς ἐ[στιν Παῦνι τοῦ προγεγρ]αμμένου ἔ[τους,] 
πυρὸν νέον καθαρὸν [ἄδολον, μέτρωι τῶι πρὸς τὸ] χαλκοῦν [καὶ] 
σκυτάλῃ δικαίαι καὶ κ[αταστησάτω ἐπὶ τὸν κατ]ὰ τὴν Ἀκ[ώριος] 
ὅρμον τοῖς ἰδίοις ἀν[ηλώμασι, ἄνευ δίκη]ς καὶ κρίσεως κ[αὶ] 
πάσης κακοτεχνίας· ἐ[ὰν δὲ μὴ ἀποδῷ καθʼ ἃ γέγ]ραπται, ἀπ[οτεισάτω] 
τιμὴν ἑκάστης ἀρτά[βης χαλκοῦ δραχμὰς τ]ρισχιλίας  [καὶ μηθὲν] 
ἧσσον· ἡ πρᾶξις ἔστω Ἱπ[πονίκωι καὶ τοῖς π]αρʼ αὐτοῦ το[ῦ πυροῦ] 
καὶ τῶν κατὰ τὴν συγγρα[φὴν πάντων ἔκ τ]ε αὐτοῦ Διο[νυσίου] 
καὶ ἐκ τῶν ὑπαρχόντων α[ὐ]τῶ[ι πάντ]ων [κα]θʼ ἅπερ ἐκ δίκ[ης·] 
ἡ συγγραφὴ ἥδε κυρία ἔσ[τω] πανταχῆι ἐπιφ[ερο]μένη. μάρτυρ[ες·] 
Ἀπολλώνιος Πολυκρά[του] Πέρσης, Ἀρίμμας [Διο]νυσίου Χαρισ[τήριος,] 
[Πτ]ολεμαῖος Ἀναξαγόρου Μ[ι]λήσιος, Ἀγήνωρ Βα[ρ]καίου Λακεδαιμ[όνιος,] 
[Διο]νύσιος Ἀπολλων[ι]ου, Ἀπολλώ[νιος ]..... οἱ δύο Μ[α]κ[εδόνες] 
[τῶν] φερομένων ἐν Κλεοπάτραι. 
συγγ[ραφο]φύλαξ· Ἀπολλών[ιος]. 
 [Διο]νύσιος Κεφαλᾶτος Πέρσης τῆς ἐ[πιγο]νῆς ἀπέ[χ]ω τὰς τοῦ π[υροῦ ἀρτά]
[βας εἴκ]οσι τέσσαρες  καὶ ποιήσω κ[α]θʼ ὅτι π[ρόκει]ται καὶ δέδω[κα κυρίαν] 
Ἀ[πολλ]ωνίωι. 
 Ἀπολλώνιος ἔχω κυρίαν. 
 ἔτους ιβ ὃ καὶ θ Χοιὰχ κγ ἐν κώ Τήνει τοῦ [Μ]ωχί· ἀναγ[έγρ] 
διὰ Θέωνος
ιβ τοῦ καὶ θ Χοιὰχ κγ· δά Ἱ[ππονίκου Πτολεμαίου πρὸς Διονύσιον] 
Κεφαλᾶτος πυροῦ ἀρταβ[ῶ]ν [κδ· ἀποδ Παῦνι τοῦ αὐ  ἐπὶ τὸν τῆς Ἀκώριος] 
ὅρμον μέτρωι τῶι πρὸς τὸ χα[λκοῦν· ἐπίτιμο τῆς  χα  Γ· συγγραφοφύ· Ἀπολλώνιος].
Ἱππονίκου     Ἀπολλ[ω]ν[ίου]     [Πτολεμαίου]     [Διονυσίου] 
Διονυσίου      Ἀρίμματ[ος]        [Ἀγήνορος]      [Ἀπολλωνίου] 
  δά Ἱππονίκου πρ Διο[νύσιον Κε]
φα[λᾶτος ]  κδ.